凌漢翀

凌漢翀（），字峻卿，號存莪，直隶蘇州府長洲縣人，明朝政治人物，同进士出身。

 生平 
萬曆二十八年（1600年）庚子科應天鄉試第二十名舉人，萬曆三十二年（1604年）登甲辰科进士，次年授福清县知县。为政公明严毅，不畏强御，人稱“凌铁面”。尝改龙首桥，建瑞云塔，士民德之。擢陕西道御史，为中官邢洪辱于朝，给事中郭尚宾等劾之，帝释洪不问。又为废将凌应登所殴，洪复曲庇应登姚希孟《法書》：凌提督名應登者，於元日袖鐵錐擊凌存莪於闕門之下，幾殞其軀，冠裳毀裂，流血被體，受人間莫大之辱。朝常國體，為之挫損。而縉紳間議論，又大半不直存莪。以其始結之而今遽訐之。且其登科錄兄弟之分。與其親筆書首尾相連之事。不可掩也。吾師宅心平恕。恩怨兩忘。而冥冥中自有撥算盤者。險巇世路。非賊人。乃自賊耳。。万历四十四年二月，会勘凌汉翀、凌应登事，阁臣方从哲、刑部尚书李鋕等疏言汉翀赃私无据，然与应登互认一族，自取讦殴，宜责令解任回籍，以为交游不慎者之戒。应登挟诈多人，复于朝会之日手击御史，蹀血禁门，此其无君无法之大者，乞行法司究问如律。有旨：凌汉翀照不谨例冠带闲住，凌应登姑免死，发云南澜沧卫充军。《萬曆三十二年甲辰科進士履歷》：凌漢翀，存莪，礼记，癸酉十二月十二日生。長洲县人，庚子二十，会二百二十五，三甲一百四十。礼部政，乙巳授福清知縣，庚戌考选，壬子授陕西道御史，巡工程，甲寅巡银库，巡倉，巡東城，丙辰闲住。

家族
曾祖凌翱，庠生。祖父凌默。父凌禧。母沈氏。严侍下。兄漢翔、應登（參將）、霄漢。弟漢翮、漢翥、漢羽、應元。娶李氏。《萬曆三十二年甲辰科進士登科録》：凌漢翀，貫直隶蘇州府長洲县民籍，選貢生。治礼记，字峻卿，行一，年三十二，十二月十二日生。

参考

H
Category:長洲人
Category:明朝福清縣知縣
Category:明朝陕西道監察御史